《读王荆公鄞县经游记有感》
清代·陈劢

荆公宰吾鄞，学校振士风。石台足师表，楼王皆儒宗。

留心及水利，经游详记中。旱涝切民瘼，往返劳行踪。

当时青苗法，实惠遍村农。一旦秉钧轴，方期恢前功。

任使非其人，海内滋怨恫。近世行社仓，藉口师徽公。

良法鲜美意，流弊又安穷。社仓与青苗，得失将毋同。

作者简介：陈劢，字子相，鄞县人。道光丁酉拔贡，官广西知县。有《运甓斋诗稿》。